stanford-oval/wikipedia huggingface dataset:
שחטאר דונצק
הערות שוליים

↑  "Шахтер проведет остаток сезона на Олимпийском". ua-football.com. 2020-05-27. נבדק ב-2020-05-27.
↑  מיכאל יוכין‏, לא לבעלי לבוב חלש: הצרות של שחטאר דונצק, באתר וואלה, 30 בספטמבר 2014
↑  ליגיונרים: תומר חמד בישל וצ'רלטון מעל הקו האדום, שחטאר אלופת אוקראינה, באתר וואלה, 20 ביוני 2020
↑  "תוצאה שהיא אסון": הלם בשחטאר אחרי ה-6:0, באתר ערוץ הספורט, 4 בנובמבר 2020
↑  שחטאר זכתה באליפות הליגה האוקראינית, באתר ‏מאקו‏, 26 באפריל 2022
↑  Роскошь и пустота «Донбасс Арены»: пятый год без футбола (Фоторепортаж)
↑  Jerseys of Ukrainian clubs
| ליגת האלופות 2024/25 |
| --- | --- | --- |
| דרג א' | ספרד ריאל מדריד (אלופה מכהנת) • אנגליה מנצ'סטר סיטי • גרמניה באיירן מינכן • צרפת פריז סן-ז'רמן • אנגליה ליברפול • איטליה אינטר מילאנו • גרמניה בורוסיה דורטמונד • גרמניה ר.ב. לייפציג • ספרד ברצלונה |  |
| דרג ב' | גרמניה באייר לברקוזן • ספרד אתלטיקו מדריד • איטליה אטאלנטה • איטליה יובנטוס • פורטוגל בנפיקה ליסבון • אנגליה ארסנל • בלגיה קלאב ברוז' • אוקראינה שחטאר דונצק • איטליה מילאן |  |
| דרג ג' | הולנד פיינורד • פורטוגל ספורטינג ליסבון • הולנד פ.ס.וו. איינדהובן • קרואטיה דינמו זאגרב • אוסטריה רד בול זלצבורג • צרפת ליל • סרביה הכוכב האדום בלגרד • שווייץ יאנג בויז ברן • סקוטלנד סלטיק |  |
| דרג ד' | סלובקיה סלובן ברטיסלאבה • צרפת מונקו • צ'כיה ספרטה פראג • אנגליה אסטון וילה • איטליה בולוניה • ספרד ז'ירונה • גרמניה שטוטגרט • אוסטריה שטורם גראץ • צרפת ברסט |  |
שחקני שחטאר חוגגים זכייה בגביע האוקראיני 2017.
דונבאס ארנה
מירצ'ה לוצ'סקו, אימן את שחטאר במשך 12 שנה (2004–2016) וזכה עמה בשמונה אליפויות, ארבעה גביעים, שמונה תוארי סופרקאפ וזכייה בגביע אופ"א ותואר אירופי ראשון.
אוטובוס המועדון
תפוח הוורד

| תפוח הורד |
| --- | --- |
 תפוח ורד
מצב שימור
 conservation status: least concern ללא חשש (LC)‏
מיון מדעי
ממלכה:: צמחים
מערכה:: בעלי פרחים
מחלקה:: דו-פסיגיים
סדרה:: הדסאים
משפחה:: ההדסיים
סוג:: סיזיגיום
מין:: תפוח הוורד
שם מדעי
 Syzygium jambos ‏אסטון

תפוח הוורד (שם מדעי: Syzygium jambos; שמות נוספים: ג'מבו ותפוח המים)הוא עץ טרופי וירוק-עד ממשפחת ההדסיים. מין זה בעל ענפים בכותיים ומשתפלים, עלווה ירוקה-כהה וארוכה ולבלוב ורוד-סגלגל. לתפוח הוורד אין קשר לתפוח, טעמו מזכיר את טעם הוורד ומשם קיבל את שמו. מקור הצמח הוא בדרום-מזרח אסיה.
בתפוח הוורד נאכל רק את החלק הצהוב בפרי שהוא בעצם שכבה דקה.
תיאור

תפוח ורד הוא עץ מרשים בענפיו הבכותיים המשתפלים, הלבלוב הוא ורוד סגלגל שלו ועליו הארוכים והכהים.
הוא ירוק כל השנה ויכול גם להיות מעוצב כשיח עם שמלת עלים וגם כעץ קטן וזקוף.
מבנה העץ

גודל העץ הוא בין 1.5 ל-7 מטרים (מומלץ לשמור עליו בגובה של לא יותר מ-4 מטר). העץ אינו נוטה לפתח ענפים צידיים מרובים אלא אם מעודדים אותו. הוא יכול להיות מעוצב כשיח או כעץ קטן זקוף. שורשי העץ אינם אגרסיביים במיוחד ולא גורמים לנזק.
מבנה העץ > הפרח

פרחי תפוח הורד הם בדרך כלל גדולים וצבעם לבן. הפרח עצמו עשוי חוטים.
מבנה העץ > הפרי

צבע הפרי צהבהב עם לחי אדומה. גודל הפרי הוא כגודל ביצה, טעמו מתוק וניחוחו מזכיר ורדים.
גידול > תנאי גידול

על מנת לגדל את תפוח הוורד בזריעה יש להקפיד על מספר תנאים: לפני הזריעה יש לאחסן את הזרעים במקום יבש ולא קר, צריך לחכות לתחילת האביב - חורף, מומלץ לזרוע בעומק של 3 ס"מ ולשמור על מרחק של לפחות מטר מכל עץ אחר ומומלץ לגדלו באקלים טרופי חמים. זרעי תפוח הורד צורכים השקיה מרובה כדי לגדול. זמן הנביטה לתפוח הורד הוא כחודש .
גידול > תנאי מחיה

מומלץ להשקות יותר בתקופת הפרי ובימים חמים. תפוח הורד אוהב מים וככל שמשקים אותו יותר בתקופת הפרי כך הפרי יותר עסיסי. כאשר העץ בן 4 שנים מומלץ להשקות אותו בכ10 עד 13 ליטר מים ליום. חובה שהצמח יהיה חשוף לשמש מלאה. תאריך פריחתו הוא בחורף או באביב ותאריך תנובת תפוח הורד הוא באביב או בקיץ. זמן נביטת הפרי הואט בין שנתיים לשלוש שנים ויש לקטוף את הפירות כשהם כמעט בשלים . על מנת שמזיקי הפרי (כגון: זבוב פירות ) לא יפגעו בפרי יש להניח מלכודות צהובות על הצמח .יש לגזום את תפוח הורד באמצע החורף או לאחר נביטת הפרי ואחת לכמה שנים מומלץ להוריד את גובה העץ בכמה מטרים.
גידול > אזורי גידול

מקור העץ בהודו אך הוא יוכל להתפתח במרבית האזורים למעט האזורים בהם יש קרה.
תפוח הוורד בישראל

תפוח הוורד הובא לארץ כבר בשנות השישים והוא צומח בכל חלקי הארץ ויעדיף שמש מלאה אך ייתן פירות גם בחצי צל.
שימושים

תפוח הוורד משמש גם לנוי וגם למאכל וניתן לעשות בו שימוש לגדרות חיות וליצירת הסתרה עד לגובה של כשלושה מטרים. הפרי מתאים למאכל וניתן להכין ממנו ריבות, קינוחים וחליטות צמחים. בהודו נהוג להגיש את הפרי עם סוכר מתובל בצ'ילי, קינמון והל כסגולה להצלחה.
הערות שוליים

↑  תפוח הורד באתר הרשימה האדומה של IUCN
פירות תפוח הוורד
360-369 לפנה"ס

שימו לב: ערך זה מכיל אירועים מן השנים 369 - 360 לפנה"ס
אירועים בולטים בעולם

361 לפנה"ס - בצידון פורץ מרד נגד הפרסים
נולדו

367 לפנה"ס - תלמי הראשון, מייסד בית תלמי (נפטר ב-283 לפנה"ס).
361 לערך לפנה"ס - אאומנס, מזכירו של אלכסנדר הגדול ואחת מהדמויות המשמעותיות במלחמות הדיאדוכים אחרי מות אלכסנדר (נפטר ב-316 לפני הספירה).
נפטרו

367 לפנה"ס - דיוניסיוס הראשון טיראן סירקוסאי
2005 בפוליטיקה

2 בינואר – הבחירות בקרואטיה על רקע השתלבותה העתידית כחברה באיחוד האירופי.
9 בינואר – הרשות הפלסטינית מקיימת את הבחירות הדמוקרטיות בפעם השנייה בתולדותיה.
15 בינואר – מחמוד עבאס מושבע כנשיא הרשות הפלסטינית.
21 בינואר – ג'ורג' ווקר בוש מושבע לכהונתו השנייה כנשיא ארצות הברית, זאת לאחר שניצח בבחירות 2004.
8 בפברואר – בבחירות בדנמרק, קואליציית הימין של ראש הממשלה אנדרס פוג ראסמוסן חוזרת לשלטון לאחר הבסת הסוציאל-דמוקרטים.
4 באפריל – אסקר אקייב מתפטר מתקידו כנשיא קירגיזסטן, לאחר שבועות של תסיסה חברתית.
5 במאי – מפלגת הלייבור הבריטית בהנהגת טוני בלייר מנצחת בבחירות.
6 באוגוסט – מחמוד אחמדינז'אד מושבע לנשיא איראן, ובכך מחליף את מוחמד ח'אתמי.
17 בספטמבר – מתקיימות בחירות בניו זילנד, בהן מנצחת מפלגת הלייבור של ניו זילנד בהנהגתה של הלן קלארק.
18 בספטמבר – המפלגה הנוצרית-דמוקרטית הגרמנית בהנהגת אנגלה מרקל מנצחת בבחירות בגרמניה.
22 בנובמבר – אנגלה מרקל היא האישה הראשונה, והאדם הראשון מגרמניה המזרחית שמושבעת לתפקיד קנצלר גרמניה.
6 בדצמבר – דייוויד קמרון הופך למנהיג ה-26 של המפלגה השמרנית הבריטית.
17 בדצמבר – אוו מוראלס נבחר לנשיאות בוליביה.
שרה זדרציל

שרה זדרציל(בגרמנית: Sarah Zadrazil; נולדה ב-19 בפברואר 1993) היא כדורגלנית אוסטרייה, המשחקת בעמדת הקשרית בבאיירן מינכן מהבונדסליגה לנשים ובנבחרת אוסטריה.
קריירת מועדונים > נוער

זדרציל החלה את קריירת הנוער שלה בינואר 1999 כשהצטרפה לקבוצת הנוער של המועדון אברסי(אנ'). באברסי היא השתתפה בכל מחלקות הנוער עד לגיל 13, אז עברה לקבוצת הנוער של הוף(גר') שבפרברי זלצבורג, בינואר 2008.
קריירת מועדונים > בוגרים > הוף

ב-25 ביולי 2009 ערכה זדרציל את הופעתה הבכורה בבונדסליגה האוסטרית לנשים(אנ'), כשהיא מבקיעה שני שערים בניצחון על לינץ. במהלך תקופתה בהוף השתתפה הקשרית ב-55 משחקים בהם כבשה 4 שערים.
קריירת מועדונים > בוגרים > ברגהיים

ב-14 ביולי 2010 עברה שרה למובילת הבונדסליגה האוסטרית באותה עונה, ברגהיים(אנ'), שם התפתחה לשחקנית מובילה. במהלך עונת 12–2011, השתתפה ב-18 משחקי ליגה כשהיא כובשת שבעה שערים, מה שזיכה אותה במקום בנבחרת העונה של הבונדסליגה האוסטרית.
קריירת מועדונים > בוגרים > מזרח טנסי באקנירס

במרץ 2012 נרשמה זדרציל ללימודי חינוך גופני באוניברסיטת המדינה של מזרח טנסי(אנ'), והצטרפה למחלקת כדורגל הנשים של האוניברסיטה, מזרח טנסי באקנירס(אנ').
בשנת המשחקים 2012, השתתפה שרה ב-18 משחקי ליגה, בהם הבקיעה 4 שערים והוסיפה 10 בישולים. בשנה שלאחר מכן, 2013, יכולתה ההתקפית של הקשרית הייתה ברורה יותר מהעונה הקודמת, כשהיא כובשת שמונה שערים ומספקת 11 בישולים לחברותיה. במהלך תקופתה בבאקנירס, הצליחה זדרציל לתרום לעיתים כקרובות כשחקנית משנת-משחק עם שעריה ובישוליה. באותה עונה הבקיעה זדרציל 2 שערים בניצחון 7:0 על אלבמה בולדוגס(אנ'), כשהיא מעורבת במהלכו בעוד 4 שערים. שבועיים לאחר מכן, בניצחון 7:1 על אוניברסיטת דרום קרוליינה, הייתה מעורבת בחמישה שערים עבור קבוצתה. ב-2014, בניצחון 6:1 על אוניברסיטת דרום קרוליינה(אנ'), סיפקה הקשרית 4 בישולים וכבשה שער אחד.
במהלך תקופתה בבאקנירס, בשנת 2015, השתתפה ב-12 משחקים במדי קבוצת המילואים של וושינגטון ספיריט(אנ'), כיום מהNWSL, כשהיא מבקיעה 4 שערים. היא סייעה לקבוצה לזכות באליפות הליגה השנייה.
ב-2016, לאחר שסיימה בהצלחה את ההתואר הראשון באוניברסיטת מזרח טנסי, חזרה זדרציל לברגהיים.
קריירת מועדונים > בוגרים > טורבינה פוטסדם

במאי 2016 הצטרפה זדרציל לקבוצת טורבינה פוטסדם מהבונדסליגה הגרמנית לנשים. זדרציל שיחקה במועדון כ-4 עונות, בהן השתתפה ב-82 משחקי ליגה והבקיעה 8 שערי ליגה.
בדצמבר 2018 זכתה זדרציל בתואר כדורגלנית השנה באוסטריה על ידי איגוד העיתונאים. לאחר מכן, בעונת 19–2018, זכתה בתואר אשת הספורט של השנה על ידי זלצבורגר לאונידס.
בתום עונת 20–2019 עזבה זדרציל את פוטסדם, לאחר שלא הגיעה להסכמים על חוזה חדש מול הנהלת הקבוצה.
קריירת מועדונים > בוגרים > באיירן מינכן

ב-10 ביוני 2020 חתמה זדרציל בבאיירן מינכן מהבונדסליגה לנשים, וב-6 בספטמבר ערכה את הופעת הבכורה שלה במועדון, בניצחון 6:0 על זאנד(אנ').
בעונת 21–2021 זכתה הקשרית באליפות הבונדסליגה יחד עם באיירן.
קריירה בינלאומית > נבחרות צעירות

זדרציל שיחקה לראשונה עבור נבחרת אוסטריה במדי הנבחרת עד גיל 17(אנ'), בה השתתפה בשישה משחקים וכבשה חמישה שערים. בין השנים 2009–2012, שותפה זדרציל ב-15 משחקים במדי נבחרת אוסטריה עד גיל 19(אנ'), כשהיא מבקיעה 8 שערים.
קריירה בינלאומית > נבחרות בוגרות

ב-2010, ערכה זדרציל את הופעת הבכורה שלה בנבחרת אוסטריה, במשחק נגד נבחרת טורקיה(אנ').
במרץ 2016 סייעה לנבחרתה לזכות בגביע קפריסין לנבחרות כדורגל נשים(אנ'), כשהיא מבקיעה שער בודד במהלך הטורניר.
ב-אוגוסט 2017, הייתה חלק מסגל נבחרת אוסטריה שהגיעה לחצי הגמר ביורו 2017, שנערך בהולנד. בעקבות הופעותיה הטובות בטורניר, זכתה בפרס אשת הספורט של השנה באוסטריה(אנ'), בקטגוריית השחקנית הטובה באליפות אירופה.
ביולי 2022, הייתה חלק מסגל הנבחרת ליורו 2022 שהפסידה ברבע הגמר לנבחרת גרמניה.
חיים אישיים

זדרציל מגיעה ממשפחה של כדורגלנים. אחיה הגדול, פטריק(גר'), הוא כדורגלן מקצועי בעברו.
מאז 2018, זדרציל משמשת כשגרירה רשמית של אופ"א ל-WePlayStrong#, קמפיין מדיה חברתית וולוגים שמטרתו קידום כדורגל נשים והבאתו לקהלים חדשים, על ידי מעקב יום-יומי אחרי חייהן האישיים של כדורגלניות. לצידה בקמפיין עובדות כדורגלניות מפורסמות נוספות כמו ליזה אוונס(אנ'), לאורה פיירזינגר(אנ') ושניס ואן דה סאנדן(אנ').
הישגים ותארים

באיירן מינכן
בונדסליגה: 2020-21
נבחרת אוסטריה
גביע קפריסין לנבחרות כדורגל נשים(אנ'): 2016
אליפות אירופה בכדורגל נשים; חצי גמר: 2017
תארים אישיים
אשת הספורט של השנה באוסטריה(אנ'): 2017
כדורגלנית השנה באוסטריה(אנ'): 2018
אשת הספורט של השנה על ידי זלצבורגר לאונידס: 2019
ראו גם

נבחרת אוסטריה בכדורגל נשים
באיירן מינכן (כדורגל נשים)
הערות שוליים

↑  הפרופיל של זדרציל, באתר fussballoesterreich.at
↑  היסטוריית הופעות בליגה האוסטרית, באתר fussballoesterreich.at
↑  הפרופיל של זדרציל באתר ברגהיים
↑  זדרציל בנבחרת העונה באוסטריה, באתר ברגהיים
↑  זדרציל מצטרפת לטנסי באקנירס, באתר derstandard.at
↑  נתוני העונה של שרה זדרציל, באתר etsubucs.com
↑  נתוני עונת 2012-13 - שרה זדרציל, באתר etsubucs.com
↑  נתוני עונת 2014 - שרה זדרציל, באתר etsubucs.com
↑  זדרציל הצטרפה לטורבינה פוטסדאם, באתר פוטסדאם
↑  זדרציל עוזבת את פוטסדאם, באתר pnn.de
↑  זדרציל הצטרפה לבאיירן, באתר באיירן
↑  הפרופיל של זדרציל, באתר אופ"א
↑  שלום אוסטריה: אבן החן האוסטרית, שרה זדרציל, באתר fanreport.com
↑  זדרציל מ-USA פיונירס, באתר sn.at
↑  זדרציל נבחרה לכדורגלנית השנה באוסטריה, באתר sport.orf.at
↑  זדרציל: כדורגלנית השנה באוסטריה, באתר derstandard.at
זדרציל במדי נבחרת אוסטריה במשחק נגד נבחרת הונגריה, 13 בספטמבר 2014
זדרציל במדי נבחרת אוסטריה ביורו 2017
1926 בגרמניה

| 0 | 1 | 2 | 3 |
| --- | --- | --- | --- |
| «««  1925   1924  1923 |  דגל גרמניה | 1926  בגרמניה |  »»»  1927   1928   1929 |
כל ערכי השנים בגרמניה • אירועים בולטים בעולם ב-1926 פורטל גרמניה • לוח שנה של שנת 1926
1926 בגרמניה הייתה השנה בה ציינה רפובליקת ויימאר 55 שנות לאום.
הנהגה

ראש המדינה:
פאול פון הינדנבורג
קאנצלר גרמניה:
האנס לותר (עד ה-12 במאי 1926)
וילהלם מרקס
אירועים בולטים

17 במאי – וילהלם מרקס ממונה לרייכסקאנצלר של רפובליקת ויימאר מטעם מפלגת המרכז הגרמנית
נולדו

6 ביוני – קלאוס טנשטדט, מנצח גרמני (נפטר ב-1998)
נפטרו

15 בספטמבר – רודולף אויקן, פילוסוף גרמני זוכה פרס נובל לספרות (נולד ב-1846)
1932 בארץ ישראל

| 0 | 1 | 2 | 3 |
| --- | --- | --- | --- |
| «««   1931  1930 1929 | 1932  בארץ ישראל |  »»»  1933   1934   1935 |  |
 כל ערכי השנים בארץ ישראל  כרונולוגיה של אזור ארץ ישראל  אירועים בולטים בעולם ב-1932 פורטל היישוב • לוח שנה של שנת 1932
להלן אירועים בולטים שהתרחשו במהלך שנת 1932 בארץ ישראל תחת שלטון המנדט הבריטי.
הנהגה

שלטון המנדט
הנציב העליון - סר ארתור ווקופ
הנהגת היישוב
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
28 במרץ – נפתחה המכביה הראשונה בתל אביב.
2 באפריל – חנוכת מוזיאון תל אביב לאמנות.
4 באוגוסט – המדינאי הפלסטיני-ערבי עווני עבד אל-האדי מייסד את המפלגה הרדיקלית הלאומנית הערבית אל-איסתקלאל (תרגום מילולי לעברית: "מפלגת העצמאות הערבית"). עלייתה של המפלגה סימנה את התחזקותה של תנועת ההתנגדות בקרב חלק גדול מהאוכלוסייה הערבית-פלסטינית נגד הפרויקט הציוני בארץ ישראל ונגד השלטונות הבריטים.
1 בדצמבר – העיתון "פלסטיין פוסט" (לימים הג'רוזלם פוסט) יוצא לאור לראשונה
אירועים בולטים > התיישבות

19 ביולי – נוסד המושב אביחיל.
נוסד קיבוץ מעברות. (תאריך מדויק לא ידוע)
נוסד קיבוץ אפיקים. (תאריך מדויק לא ידוע)
נוסד מושב תל צור. המושב התמזג מאוחר יותר עם המושבה אבן יהודה. (תאריך מדויק לא ידוע)
נוסד המושב באר גנים על ידי יוצאי מפעלי ים המלח. המושב התמזג מאוחר יותר עם המושבה אבן יהודה. (תאריך מדויק לא ידוע)
נוסד המושב נטעים. (תאריך מדויק לא ידוע)
נוסד המושב גני עם. (תאריך מדויק לא ידוע)
נוסדה המושבה אבן יהודה. (תאריך מדויק לא ידוע)
14 ביולי - נוסד הקיבוץ גבעת חיים.
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
25 ביולי – אסתר שטרייט-וורצל, סופרת ישראלית (נפטרה ב-2013)
9 באוקטובר – דבורה עומר, סופרת ילדים ונוער ישראלית, כלת פרס ישראל לשנת 2006.(נפטרה ב-2013)
5 בנובמבר – יוסי בנאי, זמר, שחקן, פזמונאי, הומוריסטן, בדרן, קריין, במאי קולנוע וטלוויזיה ישראלי, חתן פרס ישראל. (נפטר ב-2006)
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ארץ-ישראלים שנפטרו ב-1932)
Bad Brains

| --- | --- |

 מקום הקמה:  וושינגטון די. סי. 
 תקופת הפעילות:  מ-1977 
 סוגה:  הארדקור פאנק, רגאיי, מטאל אלטרנטיבי 
 חברת תקליטים:  אלטרנטיב טנטקלס, קרוליין רקורדס, ROIR 
 www.badbrains.com
 פרופיל ב-IMDb
 
Bad Brains (בתרגום לעברית: "מוחות רעים") היא להקת רוק אמריקאית מוושינגטון, שהוקמה בשנת 1977. הם נמנים בין חלוצי ההארדקור פאנק, אם כי סגנונם המאוחר משלב גם רגאיי, פאנק (Funk), הבי מטאל, מוזיקת היפ הופ ומוזיקת נשמה. חברי הלהקה הם חסידי תנועת הראסטפארי.
שיריה הראשונים של הלהקה שילבו פאנק רוק אינטנסיבי עם סולו גיטרה ומקצבים מורכבים, ורק לאחר מכן הם החלו לשלב סגנונות נוספים באלבומיהם.
הלהקה התפרקה והתאחדה מספר פעמים לאורך השנים, לעיתים עם זמרים או מתופפים שונים. בשנת 1994 ההרכב ה"קלאסי" שב להופיע, בצירוף מוזיקאים נוספים, והם פעילים עד היום.
היסטוריה

חברי הלהקה החלו לנגן ביחד בשנת 1976 בהרכב פיוז'ן בשם "Mind Power". בשנת 1977 הם החלו לשמוע בלאק סבאת', סקס פיסטולס ולהקות פאנק רוק, ושינו את שמם ל-Bad Brains בדומה לשיר של הראמונס. הם החלו לנגן הארדקור פאנק ורכשו אוהדים רבים באזור וושינגטון די. סי., בין השאר בגלל היותם יוצאי דופן - להקת הארדקור פאנק שכל חבריה שחורים - אך גם בזכות הופעותיהם האנרגטיות וכישרונם המוזיקלי.
בשנת 1979 עברו מוושינגטון לניו יורק, והפכו לחלק מסצנת ההארדקור פאנק הניו-יורקית. אלבום הבכורה שלהם ראה אור בשנת 1982 בקלטת שמע בלבד. בשנת 1983 יצא אלבומם השני, שהופק על ידי ריק אוקייסק מלהקת The Cars.
בשנת 1986 ראה אור האלבום I Against I שבו שילבו חברי הלהקה גם צלילי פאנק (Funk), רגאיי ומטאל. האלבום זכה לשבחים, ושיר הנושא מתוכו הוצג בתוכנית הטלוויזיה הפופולרית "120 דקות" בערוץ MTV.
למרות הצלחת האלבום, הזמר H.R. עזב את הלהקה. בשנים שלאחר מכן הוא עזב וחזר לסירוגין. גם בין חברי הלהקה האחרים התגלעו חילוקי דעות בקשר לסגנון – חלקם רצו לנגן יותר רגאיי, והאחרים משכו לכיוון הארד רוק. השנים 1990 עד 1994 היו תקופה של חוסר יציבות, בה חלק מחברי הלהקה התחלפו, הופעות בוטלו וחברי הלהקה הסתכסכו ביניהם. בסוף שנת 1994 הם השלימו וחזרו לפעול בהרכב המקורי.
בשנת 1998 שינו את שם לשם "Soul Brains", אך בשנת 2007 חזרו לשם "Bad Brains". הם ממשיכים כיום להקליט אלבומים ולהופיע, אם כי משנת 2015 ואילך דיווחו חברי הלהקה כי חלקם סובל מבעיות בריאותיות ונפשיות שונות.
דיסקוגרפיה

Bad Brains (1982)
Rock for Light (1983)
I Against I (1986)
Quickness (1989)
Rise (1993)
God of Love (1995)
I & I Survived (2002)
Build a Nation (2007)
Into the Future (2012)
Bad Brains בהופעה במועדון בוושינגטון, 1983
1927 בארצות הברית

| 0 | 1 | 2 | 3 |
| --- | --- | --- | --- |
| «««  1926   1925  1924 |  דגל ארצות הברית | 1927  בארצות הברית |  »»»  1928   1929   1930 |
כל ערכי השנים בארצות הברית • אירועים בולטים בעולם ב-1927 פורטל ארצות הברית • לוח שנה של שנת 1927
1927 בארצות הברית הייתה השנה בה חגגה ארצות הברית 151 שנה מיום היווסדה.
הנהגה

הנשיא: קלווין קולידג' (המפלגה הרפובליקנית)
סגן הנשיא: צ'ארלס דוז (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
7 בינואר – שיחת הטלפון הבינלאומית הראשונה, מניו יורק ללונדון
7 באפריל – שידור הטלוויזיה הראשון לטווח רחוק, בין וושינגטון לניו יורק
11 במאי – נוסדת האקדמיה האמריקנית לקולנוע, מעניקת פרסי האוסקר
20 במאי – צ'ארלס לינדברג ממריא לטיסת היחיד הישירה הראשונה מעבר לאוקיינוס האטלנטי
21 במאי – צ'ארלס לינדברג מסיים טיסת סולו ללא הפסקה מעבר לאוקיינוס האטלנטי
23 באוגוסט – סאקו וונצטי, אנרכיסטים ממוצא איטלקי, מוצאים להורג בארצות הברית
4 באוקטובר – הפסל גוטזון בורגלום ועימו כ־400 עובדים מתחילים בחציבת הר ראשמור
6 באוקטובר – מתחילה הקרנתו של "זמר הג'אז", סרט הקולנוע המדבר הראשון
נולדו

2 בפברואר – סטן גץ, מוזיקאי אמריקאי (נפטר ב-1991)
20 בפברואר – סידני פואטייה, שחקן קולנוע אמריקאי
1 במרץ – הארי בלפונטה, שחקן ומוזיקאי אמריקאי
8 ביוני – ג'רי סטילר, קומיקאי ושחקן קולנוע אמריקאי
4 ביולי – ניל סיימון, מחזאי יהודי אמריקני
נפטרו

פרק זה לוקה בחסר. אנא תרמו לוויקיפדיה ו.
14 בספטמבר – איזדורה דאנקן, רקדנית אמריקאית (נולדה ב-1878)
20–21 במאי: צ'ארלס לינדברג הפך לטייס הראשון שחצה לבדו בטיסה ישירה את האוקיינוס האטלנטי.
360 (מספר)

ערך זה עוסק במספר טבעי. אם התכוונתם למשמעות אחרת, ראו .
| --- | --- |
 כתיב עשרוני:  360
 במילים:  שלוש־מאות ושישים
 מספר סודר:  השלוש־מאות ושישים
 גימטריה:  ש"ס
 גורמים ראשוניים:   2^{3}\cdot 3^{2}\cdot 5
 כתיב רומי:  CCCLX
 כתיב בינארי:  101101000
 כתיב הקסדצימלי:  168
360 (במילים: שלוש־מאות ושישים) הוא מספר טבעי העוקב ל-359 וקודם ל-361.
במתמטיקה

מעגל קסם שבו סכום המספרים בכל טור ובכל מעגל פנימי שווה ל-360 (באופן דומה לריבוע קסם), בנג'מין פרנקלין, המאה ה-19.המחלקים של 360 הם: 1, 2, 3, 4, 5, 6, 8, 9, 10, 12, 15, 18, 20, 24, 30, 36, 40, 45, 60, 72, 90, 120, 180 ו-360. כלומר, יש לו 24 מחלקים.
360 הוא מספר פריק במיוחד - הפירוק לגורמים שלו הוא  360=2^{3}\cdot 3^{2}\cdot 5. בנוסף הוא גם אחד מ-7 המספרים היחידים שאין לאף מספר עד פי שניים ממנו יותר מחלקים ממנו (כלומר עד המספר 720 אין לאף מספר יותר מחלקים מ-360), ששת המספרים הנוספים שמקיימים את תנאי זה הם 1, 2, 6, 12, 60 ו-2520.
360 הוא מספר פריק במיוחד עליון (אנ'), מספר ענקי שופע (אנ'), מספר בר-הרכבה (אנ') ו-מספר חלק-5 (אנ').
אחד המחלקים של 360 הוא המספר 72, שזה גם מספר המספרים ראשוניים שיש מתחת ל-360.
סכום פונקציית אוילר של 34 המספרים הראשונים הוא 360. כלומר,  \sum _{k=1}^{34}\varphi (k)=360
360 הוא המספר הקטן ביותר שמתחלק בכל המספרים מ-1 עד 10 לא כולל 7.
360 הוא מספר מעשי (אנ') - מספר שכל המספרים מתחתיו יכולים להירשם שסכום של המחלקים שלו.
360 הוא מספר הרשאד, כלומר, הוא מתחלק בסכום הספרות שלו.
360 הוא מספר שופע, כלומר, סכום המחלקים שלו גדול ממנו.
360 הוא הסכום של שני המספרים הראשוניים התאומים 179 ו-181.
בגאומטריה, במעגל ישנן 360 מעלות (בזוויות מרכזיות), זאת כיוון של-360 מחלקים רבים, ולכן ניתן לחלק את המעגל למספרים רבים בקלות באופן זה. לכן, 2π רדיאנים הם 360 מעלות.
סכום הזוויות הפנימיות במרובע הוא תמיד 360°.
360 הוא מספר דמוי משוכלל, כלומר, הוא שווה לסכום של חלק ממחלקיו.
360 הוא המספר הכי קטן שסכום המחלקים שלו הוא ארבע-ספרתי (סכום המחלקים הוא 1170).
360 הוא המספר הכי קטן שמכפלת כל המחלקים שלו היא הוא בחזקת 12.
360 הוא המספר הקטן ביותר שמתפרק לגורמים ראשוניים בצורה  p^{3}q^{2}r, המספר הבא הוא 504.
360 יכול להיות מיוצג על ידי מכפלה של 4 מספרים עוקבים (360 = 3×4×5×6). המספר הקודם שמקיים את תנאי זה הוא 120, והמספר הבא הוא 840.
בספורט

המונח "360" בענפי ספורט כמו לוליינות, BMX וסקייטבורדינג בא לציין שהאתלט ביצע סיבוב של 360 מעלות באוויר.
בבייסבול, הקפה אחת (run) היא בדיוק 360 רגל (כ-110 מטר)
בתחומים אחרים

שנה אחת היא כמעט 360 ימים, ולכן תרבויות עתיקות רבות קבעו את השנה להיות 360 ימים.
המונח "360" מציין שמדובר בתמונה פנורמית או בעולם מציאות מדומה.
"360" היה שמם של סדרת מחשבים שבנתה חברת IBM.
"360" היה דגם גיטרה חשמלית מפורסם שיצרה חברת ריקנבאקר.
בהיסטוריה המוסלמית, 360 היה מספר האלילים בתוך הכעבה, שהושמדו על ידי הנביא מוחמד.
ראו גם

מעגל
פאי
מרובע
1927 בברית המועצות

| 0 | 1 | 2 | 3 |
| --- | --- | --- | --- |
| «««  1926   1925  1924 | דגל רוסיה | 1927  בברית המועצות |  »»»  1928   1929  1930 |
כל ערכי השנים בברית המועצות אירועים בולטים בעולם ב-1927 לוח שנה של שנת 1927
1927 בברית המועצות הייתה שנה בה נחגגה השנה ה-10 למהפכת אוקטובר.
הנהגה

ראש הממשלה - אלכסיי ריקוב
יושב ראש הוועד הפועל המרכזי - מיכאיל קלינין
מעשית, יוסיף סטלין בתפקיד המזכיר הכללי של המפלגה הבולשביקית ריכז בידיו את השלטון במדינה.
אירועים בולטים

23 בינואר – הקמת ארגון עזרה לביטחון, תעשיית התעופה וכימיה - (אוסואוויאכים)
31 בינואר – קבלת החלטה על תחילת הקמה של תחנת כוח הידרואלקטרית על נהר הדנייפר - דנייפרוגס. תחנת כוח זו הייתה אחד מסמלי תיעוש המדינה.
אביב – לאון טרוצקי מותח ביקורת קשה על יוסיף סטלין בהקשר למדיניותו בסין. יוסיף סטלין מנצל כישלונות בתחום הבין-מדיני לדרישה לאיחוד שורות המפלגה מפני סכנות ממשיות מפלישה צבאית.
30 במרץ – ארכיבישוף מטרופוליטני סרגיי שוחרר ממעצר. התמנה לתפקיד ממלא מקום ראש הכנסייה הרוסית ודגל במדיניות הכניעה מפני דרישות השלטון.
18 באפריל – פתיחת הוועידה ה-4 של הסובייטים. אלכסיי ריקוב הציג עקרון תכנון כלכלי לפי תוכניות החומש. תחילת עיבוד תוכנית החומש הראשונה.
5 במאי – לאחר חיפוש במשרדי חברה מסחרית רוסית בלונדון ומציאת מסמכים המעידים על פעילותה נגד השלטון הבריטי, ממשלת בריטניה מבטלת את ההסכם המסחרי ומנתקת את קשריה עם ברית המועצות
7 ביוני הריגת נציג ברית המועצות בוורשה - פיוטר וויקוב
9 ביוני – בתגובה להריגת וויקוב ללא משפט מוצאים להורג 20 נציגים של משפחות בני אצולה.
3 בספטמבר – פרסום מכתב עם ביקורת קשה על מדיניות של יוסיף סטלין
11 בספטמבר – רעידת אדמה חזקה בים השחור בקרבת חצי האי קרים. לפי הערכות עוצמתה הגיעה ל-9 בסולם ריכטר. נזקים קשים לרכוש ופאניקה באוכלוסייה.
16 באוקטובר – הכרזה על מעבר הדרגתי ליום עבודה של 7 שעות ביום
21 באוקטובר – בישיבת הוועד המרכזי של המפלגה לאון טרוצקי וגריגורי זינובייב מוצאים מהוועד המרכזי של המפלגה.
7 בנובמבר – האופוזיציה מארגנת הפגנות המוניות במוסקבה ובלנינגרד
12 בנובמבר – בישיבת הוועד המרכזי של המפלגה לאון טרוצקי וגריגורי זינובייב מוצאים מהמפלגה, לב קמנייב וכריסטיאן רקובסקי מוצאים מהוועד המרכזי.
2 בדצמבר – תחילת ישיבות הוועדה ה-15 של המפלגה הבולשביקית. 75 חברים בולטים של האופוזיציה מוצאים מהמפלגה. הוועדה מחליטה על תחילת מדיניות של ארגון משק קולקטיבי בכפרים (הקמת קולחוזים).
14 בדצמבר – דיכוי של התקוממות בהנהגת הקומוניסטים בסין. ניתוק הקשרים בין ברית המועצות לבין סין
נולדו

2 בינואר – יורי גריגורוביץ', כוראוגרף סובייטי
16 במרץ – ולדימיר קומרוב, קוסמונאוט סובייטי (נפטר ב-1967)
27 במרץ – מסטיסלב רוסטרופוביץ', צ'לן ומנצח סובייטי (נפטר ב-2007)
8 באוגוסט – סביאטוסלב פיודורוב, רופא סובייטי (נפטר ב-2000)
1 באוקטובר – אולג יפרמוב, שחקן ובמאי סובייטי (נפטר ב-2000)
20 באוקטובר – איגור גורבצ'יוב, שחקן ובמאי סובייטי (נפטר ב-2003)
18 בנובמבר – אלדר ריאזנוב, במאי סובייטי
20 בנובמבר – מיכאיל אוליאנוב, שחקן סובייטי (נפטר ב-2007)
8 בדצמבר – ולדימיר שטאלוב, קוסמונאוט סובייטי
נפטרו

26 במאי – בוריס קוסטודייב, צייר רוסי (נולד ב-1878)
17 בספטמבר – אנטולי קוני, משפטן רוסי (נולד ב-1853)
17 בנובמבר – אדולף יופה, מדינאי סובייטי ממקורבי לב טרוצקי (נולד ב-1883)
5 בדצמבר – פיודור סולוגוב, סופר רוסי (נולד ב-1863)
24 בדצמבר – ולדימיר בכטרב, פסיכיאטר רוסי (נולד ב-1857)
ישיבה של הוועדה ה-15 של המפלגה הבולשביקית. בחזית יושבים חברי הפוליטביורו ריקוב, סקריפניק וסטלין
בוריס קוסטודייב